
 Қызғалдақтар, сарғалдақтар - көп гүлдер
 
Соңғы онжылдықта Қазақстанда сирек кездесетін және жойылуға жуық өсімдіктермен бірлестіктерің саны айтарлықтай өсуде. Қазіргі кездегі антропогендік әсердің табиғатқа қолайсыз ықпал етуі биологиялық алуан түрлілікті сақтау мәселесінің актуалды екендігінің басты айғағы деуге болады. Биологиялық алуан түрлілікті сақтау дегеніміз кең көлемдегі түсінік, ол сирек кездесетін және жойылып кетуге жақын өсмдіктерді қорғау ғана емес, сонымен қатар, қазіргі күнгі тіршілік ететін өсімдіктердің алқабын, олардың бірлестіктерін, таралу аймақтарын қорғау жолдарын анықтау болып табылады.
Солтүстік Қазақстан облысының флорасы түрлердің көпшілігімен, олардың алуан түрлілігімен ерекшеленеді. Құрамында сирек кездесетін түрлермен қатар, жойылуға жуықтарыда бар. Бүгінгі күнгі антропогендік әсер облыстың экологиялық жағдайын өзгерістерге ұшыратқан, бірлестіктердегі өзгерістер (биоценоздағы) өсімдіктердің географиялық таралуына олардың құрылымына, алуан түрлілігіне әсер ететіні байқалады. 
         Облысымызда кездесетін өсімдіктердің арасында Қазақстаның Қызыл кітабына кірген сирек кездесетін және қорғауға алынған өсімдіктер саны жылдан жылға өсуде. Ормандардың аралықтарындағы алқаптарында, ылғалды шалғындықтарында жекеленген даралары сирек кездесетін түрі шолпанкебіс.  Аталған түрлердің таралу ареалы кемуде, оның негізгі себептері: шөп шабу, малдардың бағылуы, гүлдерді жинау болып табылады. Шолпанкебіс түрлерін сақтап қалудың мүмкіндігі бар. Қызылжар аумағындағы Краснояр ботаникалық табиғи ескерткіште және Жамбыл ауданындағы «Жаңажол» қорғауға алынған аймақта шолпанкебісшенің популяциясының санын қалпына келтіру шараларын өткізу. 
        Жоғары аталған түрлерден басқа СҚО бойынша сирек кездесетін түрлерге жататын өсімдіктер түрлері: қос жапырақты қоянжем  немесе майсаумалдақ, меруерт гүл (ландыш), орыс секпілгүлі, әлбепшөп (рябчик), дәрілік қырлышөп (купена), қара қандыағаш (ольха черная), лалагүл мартагон (лилия кудреватая, мартагон), мысық табан (кошачья лапка).
Белгілікті деңгейде далада өсетін өсімдіктердің сирек кездесетін түрлерінің ареалы қысқарып, қорғауды кажет етеді. Олардың ішінде ең негізгі қорғауды қажет ететін түрлер: көктем жанаргүлі (адонис весенний), қызғалдақтар (тюльпан Шренка и Биберштейна), ашық күндізшөп (прострел раскрытый).  
Бұл өсімдіктердің жойылу себептері – жер игеру және жинау болып табылады, ойткені олар өте декоративті. Жинаған қызғалдақтар үшін штраф 3 мын МРП  бір өсімдік данасына салынады.
Жалынгүл - сирек кездесетін еуразиялық түр, облысымызда Қызылжар (Соколов селосы), Мамлют, Мағжан Жумабаев, Жамбыл аудандарының далаға айналған шағындықтарда кездеседі. Осы түрдің таралу ареалының азаюының негізгі себебі тың игеру жұмысының қарқынды жүруі. Әсіресе, ерте көктемде дамитын эфемерлер мен эфемероидтар сандарының азаюы. Эфемероидтар ішінде: жуашық қоңырбас (мятлик), қызғалдақтар және қазжуасы (гусиный лук). Дала өсімдіктерінің әсемдігіне сән беретін түрлер кездеседі олар – жонышқа, риян, адонис және басқа түрлер – түйнекті әрем, кәдімгі мыңжапырақ, жатаған қазтабан, жалпақ жапырақты жусан, жібек түсті жусан, қызылбояу, гүлкекірі, дәрежеленген сәлбен. Даланың алуан түрлі шөптесін өсімдіктерінің құрамында 30-65 түрлері кездеседі. 
Жойылып кетуге жуық – 3 түрі: қара қандағаш, кіші сарытұңгиық,  бақа сукөрік. Жойылып кету қаупі жағдайында 20 түр бар, олардың арасында: батпақ жылантамыр, сұр қандағаш, кәдімгі жылантіл,  нағыз шолпанкебіс, кәдімгі шолпанкебіс және т.б.   Қауіпті жағдайда 16 түр: бұйра лалагүл, орыс секпігүл, үлкен шайқурай, сібір гүлкекіре,  иректі усасыр, кәдімгі түйеқұсшөп, т.б.  Қауіпті жағдайға жуық түрлер – 12: ірі гүлді шүйіншөп, аласа құртқашаш, қосжапырақты жұпаршөп, бетеге боз, Лессинг бозы, қау боз, ақ тұңғиық, кіші тұңғиық және т.б. Саны жағынан аздар 18 түр бар.
Есіл өзені қойнауындағы шалғындық, жыл сайын шөп шабуға пайдаланылады. Соның әсерінен шалғындықтың флористикалық құрамы өзгереді. Олардың түрлерінің бірлестік жиынтығы жаңа түрлердің пайда болуына әсерін тигізеді, пайда болған түрлер жыл сайын шабындық түзіп, тұрақты бірлестік құрамын құрайды. Судағы және су жағасындағы үшінші деңгейдегі реликті флора түрлері қорғауды қажет етеді, олар: ақ тұңғиық (кувшинка), ақ қарлы тұңғиық, сары сугүл (кубышка желтая), орташа дүңгіршек (пузырчатка средняя), бақа сукөрігі, шылым сужаңғағы (чилим), сусарғалдақ, жүзгіш жебежапырақ (стрелолист) және басқада көптеген өсімдіктер. Есіл жағалауы шалғындық-орманды жерлерді бірінші іретте қорғауға алу қажет. Осы мақсатта қорғалатын аймаққа жататын жердің бірі Шал ақын ауданындағы «Қандағаш орман» саяжайын айтуға болады.  
Облыстың солтүстігінде сақталған Қазақстан үшін өте ерекше бір табиғи бірлестік Светлое көлі жанындағы сфагнум батпағы және Афонькин Рямдегі қайынды-сфагнум батпағы. Батпақты шөптесін-өсімдіктері де көптеген ылғал сүйгіш, сирек кездесетін солтүстік өңірге тән түрлер тіршілік етеді, олар: көкжиек (брусника), мүкжидектер (клюква), қазанақ және т.б.. Тек Қара батпақта өте сирек кездесетін түр дөңгелек жапырақты шықшөп (росянка круглолистная) және андромеда, бұл аталған реликті бірлестікті қорғау жөнінде бірнеше мәртебе айтылғанымен, іс жүзінде бұл жұмыс айтылумен қалып келеді. 
Дұрыс шешім  аталған бірлестіктерді мемлекеттік ботаникалық қорыққа (Мамлют аудандық) немесе мемлекеттік "Қара батпақ"  табиғи ескерткіші деп аталынса болар еді. 
Облысымызда Қызыл Кітапқа енгізілген өсімдіктердің жойылу себептеріне негізінен антропогендік факторлар, әсіресе, ауыл шаруашылығы, химиялық заттардың өндірісте қолдануы, олардың бақылаусыз табиғатқа шығарылуы, мал жаю, су ластануы сияқты іс-әрекеттер келтіруге болады. 
Соңғы жылдары Қазақстан Қызыл Кітабына енгізілген дәрілік өсімдіктерді жинау жиі болып жұр. Бірак Қызыл Кітабіна кіргізгеннен бұл өсімдіктердің жинауына тыйым салынды.  Жиналған өсімдіктер үшін штраф 921 тенге бір өсімдік данасына салынады. Мысалы, 2015 жылы Солтүстік Қазақстан облысының зейнеткер тұрғыны 8 килограмм аю жуаны (черемша, медвежий лук) жинаған, соған орай 800 мың теңге көлемінде айып төлеу салынды. 2016 жылы Шығыс Казақстанның, Риддер қаласының зейнеткер тұрғыны, черемша жуаның бір қапшықті  жинағаны үшін 1 миллион тенге айып төлеу салынады. Черемша - Қазақстан Қызыл кітабына кіреді, соңдықтан оңы жинауға тыйым салынады. Табиғатты қорғау қызметкерлерінің көмегімін осындай оқиғалар аңықталады. Бұндай жағдайлар жиі кездеседі, әсіресе кішігірім аулдардың тұрғындары бұл өсімдіктердің Қызыл Кітабына енгізілгенің білмегендінмен жинайды. 
Қазақстан Республикамыздың сирек кездесетін өсімдіктері жайлы қоғамдық ресмі ақпараттық жүйлерде, газеттерде айтуға жөн. Мектептегі биология муғалімдеріне ботаника, экология сабақтарында  сирек және жойылып бара жатқан өсімдіктер тұралы оқушыларға мағлұмат беру қажет.
Облысымызда қорықша аймағы жүйесі 430 мың га жерді алып жатыр олар мемлекеттік деңгейдегі маңызы бар қорықшалар: зоологиялық (Смирнов, Согров, Мамлют), 2 зоологиялық жергілікті маңызы бар қорықшалар (Ақжар, Ақсуат) және 12 табиғи ескерткіштер, ал облыста жалғыз ғана ботаникалық (Орлиногорский) ескерткіші бар. СҚО энциклопедиясында көрсетілгендей облысымызда жүзге жуық түрлер аз кездесетін және жойылуға жуық екендігі негізделген.
Қорыта келе Солтүстік Қазақстанның дала зонасында қорғауға алынған әр түрлі деңгейдегі аймақтарды анықтау, олар болуы мүмкін - қорықтар, арнайы қорықшалар, табиғат ескерткіштері, облысымыз табиғи орманды-дала, дала табиғаты ерекшелегін ескеріп әр түрлі қорықтарды біріктіру арқылы олардың бірлестігін құрайтын «экологиялық жүйе тізбегін құру». Эталонды жер бөліктерді қорғау ондағы әр түрлі фитоценоздың генофондтарын құру, олардың биологиялық әр түрлілігін сақтау, экологиялық жүйенің тұрақтылығын және сақталуын қамтамасыз ету. Жоғарғы ұсыныстардың іске асуы, өңірдегі табиғи жағдайды жақсартуға әсерін тигізетіндігіне сеніммен қараймыз.   

